एभरेस्ट म्याराथनको तयारीका क्रममा रोकायाले मिहिनेत गरेको सुन्दा वा देख्दा धेरैको आङ जिरिंङ हुन्छ । उनी भन्छन्, ‘बिहान ५ बजे जुम्ला बजारबाट निस्किएर रारा पुगेर बेलुका ८ बजे पुनः घरै आइपुगेँ ।’ उनले जाँदा ४२ किमि र आउँदा ४७ किमि दौड लगाए । एभेरेस्ट म्याराथन सम्झँदै उनी भन्छन्, ‘त्यो समयमा बाटोमा आइसका लप्काहरू हुन्थे, चिप्लियो भने गयो । तर, अहिले आइस जम्दैन । त्यसवेला बाटोमा सबै आइस हुन्थ्यो । छामेर र सोचेर मात्र दौडनुपथ्र्यो । अहिले एभरेस्ट म्याराथनको बाटो फरक र सहज बनेको छ ।’
